# Εθνόσημο της Μογγολίας

### Από τη Βικιπαίδεια, την ελεύθερη εγκυκλοπαίδεια

Το εθνόσημο της Μογγολίας (από το 1992)

Το επίσημο εθνόσημο της Μογγολίας καθιερώθηκε το 1992 έπειτα από την πτώση της κομμουνιστικής κυβέρνησης. Το εξωτερικό μέρος έχει ένα tumen nusan, σύμβολο αιωνιότητας, το οποίο περιβάλλει ένα κυκλικό μπλε φόντο, που συμβολίζει τον ουρανό. Στο κέντρο του φόντου υπάρχει ένας συνδυασμός από ένα σογιόμπο soyombo και ένα ακόμα σύμβολο, αμφότερα εμβλήματα της ανεξαρτησίας, κυριαρχίας και του ελεύθερου πνεύματος στη Μογγολία. Πάνω από το φόντο είναι ένα chandmani, το βουδιστικό σύμβολο των τριών κοσμημάτων, το οποίο ικανοποιεί τις ευχές του καθενός, σύμφωνα με την μογγολική παράδοση και αποτελεί σύμβολο του χθες, του σήμερα και του αύριο. Κάτω από το κεντρικό έμβλημα βρίσκεται μία πράσινη βουνοκορφή, με τον τροχό του πεπρωμένου στο κέντρο. Στο κάτω μέρος της βουνοκορφής και του τροχού υπάρχει ένα μογγολικό κασκόλ khadag, με το οποίο καλωσορίζεται κάποιος στη χώρα.

## [Επεξεργασία] Προηγούμενα εθνόσημα

Εθνόσημο 1940 - 1941 | Εθνόσημο 1941 - 1960 | Εθνόσημο 1960-1991

Από το 1960 ως το 1991, η Λαϊκή Δημοκρατία της Μογγολίας χρησιμοποιούσε ένα παρόμοιο εθνόσημο με το σημερινό, όμως με διαφορετικά στοιχεία.

Έτσι, αντί για το άλογο που τρέχει σαν τον άνεμο, παρουσιαζόταν ένας καβαλάρης πάνω σε ένα κοινό άλογο. Στο βάθος, ο ήλιος ανατέλλει πάνω από τα βουνά. Τα βουδιστικά σύμβολα είχαν αντικατασταθεί από κομμουνιστικά σύμβολα (τροχός, κόκκινο αστέρι κλπ.) . Υπήρχε επίσης η επιγραφή "БНМАУ", συντομογραφία για το "Λαϊκή Δημοκρατία της Μογγολίας".

Πριν από το 1961, το εθνόσημο δεν είχε σοσιαλιστικά σύμβολα και ο καβαλάρης κρατούσε λάσο. Επίσης, υπήρχε διαφορά στον τρόπο γραφής του ονόματος της χώρας.

Ανακτήθηκε από "http://el.wikipedia.org../../../%CE%B5/%CE%B8/%CE%BD/%CE%95%CE%B8%CE%BD%CF%8C%CF%83%CE%B7%CE%BC%CE%BF_%CF%84%CE%B7%CF%82_%CE%9C%CE%BF%CE%B3%CE%B3%CE%BF%CE%BB%CE%AF%CE%B1%CF%82_7502.html"

Κατηγορίες: Μογγολία | Εθνόσημα

##### Views

- Άρθρο
- Συζήτηση
- Τελευταία έκδοση

##### Αναζήτηση

##### Άλλες γλώσσες

- Deutsch
- English
- Español
- עברית
- Lietuvių
- Монгол
- Polski
- Português
- Svenska
- Українська